stanford-oval/wikipedia huggingface dataset:
הרעלת מזון
גורמים > הרעלת מזון שנגרמת על ידי רעלנים

מצב נוסף הוא אכילה ישירה של רעלן הנמצא במזון. הרעלנים הם חומרים המופרשים על ידי חיידקים. בשמם המדעי המלא הם מכונים רעלנים (אקזוטוקסינים). רעלנים יכולים, בהתאם למבנה הכימי שלהם, לגרום להקאות, שלשולים, כאבי בטן ועוד. בדרך כלל, הרעלת מזון הנגרמת מרעלן מתרחשת מספר שעות אחרי החשיפה לרעלן (1–6 שעות), מפני שאין צורך להמתין לתקופת דגירה או לחכות להתרבות החיידקים – הרעלן כבר שהה במזון בטרם נאכל.
סימפטומים אלה כוללים לרוב הקאות, ובדרך כלל אין חום גבוה. הרעלות מזון כאלו הן נפוצות - דוגמאות בולטות הן הרעלת של חיידק בשם סטאפילוקוקוס אוראוס (staphylococcus aureus) או בצילוס צראוס (bacillus cereus).
כשמשך הדגירה ארוך יותר (8–16 שעות), האורגניזם נמצא במזון ומייצר את הטוקסין במעי. הקאות פחות נפוצות, הסימפטומים הנפוצים הם כאבי בטן. בדרך כלל ללא חום גבוה. הדוגמה הבולטת להרעלת מזון כזו היא של החיידק קלוסטרידיום פרפרינגס (Clostridium perfringens).
מניעה

הימנעות מהרעלת מזון מושגת בעזרת הקפדה על הרגלי תזונה והיגיינה נכונים.
הרגלים אלה כוללים:
רחצת ידיים לפני הארוחה.
ניקוי המזון, קילוף ירקות ושמירה על מזון במקרר בלבד.
תשומת לב לתאריך התפוגה שעל מוצרי החלב.
אכילה במקומות נקיים ומסודרים והמעטה באכילה בדוכני רחוב.
הרתחה והכלרה של מים לפני שתייה.
העדפת מסעדות שתחלופת הסועדים בהן גדולה, כך שסביר שהמזון בהן טרי
ראו גם

בטיחות מזון
הרעלת מזון סקומברואידית
גועל
בחילה
איכות של מזוןמיזמי קרן ויקימדיה ערך מילוני בוויקימילון: הרעלת מזון תמונות ומדיה בוויקישיתוף: הרעלת מזון
הערות שוליים

↑  משרד הבריאות, הרעלות מזון, באתר GOV.IL
↑  ד"ר נעם לויתן, מה הסכנה באכילת בשר מקולקל?, באתר מכון דוידסון לחינוך מדעי, ‏2016-04-06
↑  ד"ר מעין ברנע-זהר, איך למנוע קיץ מזוהם?, באתר מכון דוידסון לחינוך מדעי, ‏2017-08-12
| --- | --- |
בקרת זהויות :  NLI: 987007543333605171  BNE: XX527931  BnF: cb11971322p (data)  GND: 4034915-9  LCCN: sh85050303  LNB: 000171121  NDL: 00572209  NKC: ph118349 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חיידקי Shigella
קורידורס סטרביי

| קורידורס סטרביי |
| --- | --- |
 קורידורס סטרביי
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: שפמנונאים
משפחה:: קוריסיים
סוג:: קורידורס
מין:: קורידורס סטרביי
שם מדעי
 Corydoras sterbai ‏1962, קנאק

קורידורס סטרביי (שם מדעי: Corydoras sterbai) הוא דג-נוי מסדרת השפמנונאים.
קורידורס סטרביי ניזון מחרקים ואצות. אורכו נע בין 6 ס"מ עד 12 ס"מ והוא נפוץ בדרום אמריקה בעיקר בנהר האמזונאס. הקורידורס מאופיין בסוגי צבעים שונים שהופכים אותו לדג מיוחד.
תקשורת המונים בקוריאה הצפונית

לוגו סוכנות הידיעות המרכזית הקוריאנית
תקשורת ההמונים בקוריאה הצפונית היא בין ענפי התקשורת הסגורים והמפוקחים ביותר בעולם.
אף שהחוקה הצפון-קוריאנית מכירה להלכה בזכויות חופש הביטוי וחופש העיתונות, בפועל הממשלה מונעת את מימוש זכויות אלו, אלא אם כן הדבר נעשה בשבחם ולטובתם של המדינה והמנהיג העליון. ממשלת קוריאה הצפונית לא מסתפקת רק בשליטה מלאה על כל אמצעי התקשורת במדינה, אלא מבקשת גם לעצב את החדשות עצמן, תוך התאמה למטרותיו של המשטר. כך, לדוגמה, הטלוויזיה הצפון-קוריאנית דיווחה על פטירתו של המנהיג העליון קים ג'ונג-איל בשנת 2010 רק בחלוף יומיים ממועד הפטירה בפועל.
עם זאת, וחרף פעולות המשטר, טכנולוגיות ואמצעי תקשורת חדשים הופכים ליותר ויותר זמינים במדינה. גופי מדיה בשליטת הממשלה מקימים אתרי אינטרנט, ושיעור האזרחים המחזיקים בבעלותם טלפון סלולרי עולה באופן הדרגתי. בתחילת 2012, למעלה ממיליון תושבי קוריאה הצפונית החזיקו בטלפון נייד.
ארגון עיתונאים ללא גבולות מדרג באופן עקבי את קוריאה הצפונית בתחתית הרשימה במדד חופש העיתונות המפורסם מדי שנה מאז שנת 2002. בדירוג של שנת 14–2013, קוריאה הצפונית דורגה במקום ה-178 מתוך 179 מדינות, כאשר מתחת לה דורגה רק אריתריאה.
סוכנות הידיעות של קוריאה הצפונית, סוכנות הידיעות המרכזית הקוריאנית, משמשת מקור המידע היחיד עבור כל אמצעי התקשורת בקוריאה הצפונית גופא, וכן עבור אזרחי המדינה.
סקירה > חופש העיתונות

סעיף 67 לחוקת קוריאה הצפונית מגן על חופש הביטוי ועל חופש העיתונות במדינה. עם זאת, בפועל הממשלה הצפון-קוריאנית מנהלת בעצמה את אמצעי התקשורת, ומבטיחה כי הקולות היחידים שיישמעו יהיו אלו התומכים במדיניות הממשלה ומפלגת הפועלים של קוריאה.
קים ג'ונג-איל, המנהיג העליון, כתב בספרו משנת 2010, "המורה הגדול של העיתונאים", כי "העיתונים מוציאים כתבות בהן הנשיא מוצג באופן מוערך, נערץ וראוי לשבח בתור מנהיג המהפכה". דיווחי התקשורת בצפון קוריאה הם לרוב חד-צדדיים ומועברים באופן בוטה, ומספקים תעמולה בראי מטרות המשטר, ומשכך לא ניתן להסתמך עליהם לצורך איסוף מידע מהימן מהשטח.
כל העיתונאים בקוריאה הצפונית הם גם חברים במפלגת השלטון, מפלגת הפועלים של קוריאה. המועמדים לבית הספר לעיתונאות נדרשים לא רק להוכיח את דבקותם באידאולוגיה של המשטר, אלא גם להוכיח את מוצאם ממשפחות שנחשבות למהימנות מבחינה אידאולוגית. עיתונאים שחרגו מקווי האידאולוגיה הנוקשים צפויים לעונשים דרקוניים, לרבות מאסר עם עבודת פרך, אפילו על שגיאות פעוטות, כדוגמת טעויות הקלדה. העיתונאים נדרשים לפרסם אך ורק חדשות המציגות את המשטר והמפלגה באור חיובי, בעוד שדיווחי חדשות המתארים בעיות פוליטיות וכלכליות במדינה, או הכוללים ביקורת חיצונית מחו"ל על המשטר, אסורים. על תושבי המדינה חל איסור לקרוא כתבות או דיווחים שנכתבו על ידי גורמי תקשורת זרה, וכל העובר על כך צפוי לעונש חמור.
עם זאת, באירוע נדיר, סוכנות הידיעות הודתה בקיומו של מחסור במזון בשנת 1990.
קיימות גם הגבלות נוקשות על פעילותם של עיתונאים זרים במדינה. רבים כלל לא מורשים להיכנס לשטחה, ואלו המורשים נדרשים לעמוד בכללי פיקוח נוקשים. סוכנות הידיעות הצפון-קוריאנית היא היחידה המעניקה היתרי כניסה לעיתונאים זרים, ועיתונאים לא רשאים להיכנס למדינה בתור תיירים ללא אישור שכזה. התקשורת מתארת את מצב המדינה באור חיובי ומעודד, תוך התייחסות חוזרת לקוריאה הצפונית כ"גן עדן עלי אדמות". עם זאת, התקשורת מעודדת גם את האוכלוסייה לאמץ את "דרך החיים הסוציאליסטית". במקרה אחד, לדוגמה, הושק קמפיין ציבורי נגד גברים המגדלים שיער ארוך, בטענה כי הדבר מרמז על עצלנות ועל פגם בשיקול הדעת.
סקירה > פולחן אישיות

התקשורת הצפון-קוריאנית, עוד מימיה הראשונים של המדינה, הייתה אחראית באופן מסורתי ועקבי לקיום פולחן אישיות סביב בני משפחת קים ששלטו במדינה מאז היווסדה. בעבר, התקשורת נהגה להתייחס לקים ג'ונג-איל בתואר "המנהיג היקר", אך מנהג זה בוטל ב-2004. לפי כל הסימנים, מגמה זו נמשכת גם ביחס למנהיג העליון הנוכחי, קים ג'ונג-און, אשר מיד לאחר פטירתו של אביו וסימונו כמנהיג העליון הבא, זכה לכינוי התקשורתי "היורש הגדול".
כ-90% מכלל הזמן המוקדש לשידור חדשות בינלאומיות בקוריאה הצפונית מוקדשים לשידורי תעמולה, המפארים את פועלו של המנהיג העליון, ומפרטים על פעילותן של קבוצות לימוד במדינות זרות, אשר מטרתן לכאורה ליצור מצג שווא שלילי בקרב אזרחי קוריאה הצפונית ביחס למדינתם. כאשר קים ג'ונג-איל קיים ביקור רשמי ברוסיה באוגוסט 2001, סוכנות הידיעות הצפון-קוריאנית דיווחה כי הרוסים היו "המומים" מהמפגש, והתפעלו מיכולתו של קים ג'ונג-איל "להפסיק את הגשם, ולהוציא את השמש".
סקירה > סיקור אזורי ובינלאומי

התקשורת פועלת ללא הרף לשם קידום מטרות אזוריות ובינלאומיות של המשטר הצפון-קוריאני. נטען כי קים איל-סונג היה הראשון במשטר לזהות את היכולת של התקשורת להשפיע על הצפון קוריאנים ולהטות את העולם החיצון. לעיתים קרובות, סוכנות הידיעות הצפון-קוריאנית בוחרת לפרסם דיווחי חדשות מחוץ למדינה, מבלי לאפשר לתושבי המדינה גישה לדיווחים אלו. במקרים אחרים דיווחי חדשות מפורסמים לתושבי המדינה בלבד, ללא גישה לצופים מחוצה לה.
אף שסוכנות הידיעות הצפון-קוריאנית מתייחסת בדיווחיה למספר מסוים של אירועים בינלאומיים, חלק ניכר מאירועי היום-יום ברחבי העולם זוכה להתעלמות מלאה, מוזכרים בקצרה, או מקבלים אזכור רק מספר ימים לאחר התרחשותם, כמו במקרה של אסון ריונגצ'ון בשנת 2004. לעומת זאת, התקשורת מתעלמת באופן שיטתי מנושאים "נפיצים", כדוגמת בעיות פנים, חברה וכלכלה, חלק נכבד מפקידי הממשל הצפון-קוריאנים ממודרים אף הם מהיחשפות למידע מהימן אודות מדינתם, וזאת בהתאם לייחוסם ולדרגתם.
לעומת זאת, הרעיון של איחוד קוריאה זוכה לאזכור תדיר בתקשורת הצפון-קוריאנית, כמו גם ה"איום המתמיד" של מתקפה על קוריאה הצפונית מצד מדינות זרות, ביניהן ארצות הברית. בשנים האחרונות, התקשורת נוטה לסקר בפירוט שיגורי לוויינים צפון-קוריאנים, כסממן ל"חוסן הכלכלי של המדינה".
התקשורת הצפון-קוריאנית תומכת באופן מסורתי בהפגנות נגד הממשלה הדרום קוריאנית; בשנות ה-80 המאוחרות השיקה קוריאה הצפונית קמפיין תעמולה, הקורא לדרום קוריאנים "להילחם נגד הממשלה, בלי ויתורים ופשרות". במסגרת הקמפיין, ההפגנות בקוריאה הדרומית הוצגו למעשה כהפגנות למען הקומוניזם, אף שבפועל, המפגינים קראו להרחבת הדמוקרטיה הליברלית במדינה. התקשורת בקוריאה הצפונית מעניקה תמיכה מילולית לקבוצות ולארגונים הפועלים נגד מדיניות ממשלת קוריאה הדרומית, ומצטטת פעמים רבות דברי ביקורת מטעמם נגד מדיניות הממשלה. בין ה-1 בינואר ל-22 ביוני 2009 לדוגמה, התקשורת הצפון-קוריאנית העבירה ביקורת פומבית על נשיא קוריאה הדרומית בכ-1,700 מקרים - ממוצע של 9.9 פעמים ביום.
במהלך תקופת שלטונו של ניקיטה חרושצ'וב בברית המועצות, בשעה שהיחסים בין קוריאה הצפונית וברית המועצות היו מתוחים, התקשורת הצפון-קוריאנית פרסמה פעמים רבות מאמרי ביקורת נגד התנהלות ומדיניות ברית המועצות, אשר לעיתים קרובות נכתבו על ידי פקידים צפון-קוריאנים. עם זאת, משעה שהיחסים בין שתי המדינות התחממו, פרסומים אלו חדלו מלהופיע ולאורך השנים הבאות, התקשורת הצפון-קוריאנית והסובייטית כאחד פרסמו מאמרים אוהדים אודות המדינה השנייה.
ראו גם

תקשורת בקוריאה הצפונית
אינטרנט בקוריאה הצפונית
סוכנות הידיעות המרכזית הקוריאנית
פיונגיאנג סינמון
רדיו קוריאה הצפונית החופשית
הערות שוליים

↑  North Korea Press Freedom. עיתונאים ללא גבולות.
↑  "Archived copy". אורכב מ-המקור ב-4 ביוני 2011. נבדק ב-6 במרץ 2014. {{cite web}}:  (עזרה);  (עזרה) Reporters Without Borders - 2013-14 World Press Freedom Index report
↑  "DPRK (North Korea) again one from bottom on press freedom ranking" - NorthKoreaTech.org
↑  Ford; Kwon, 2008, p. 90.
↑  Savada (1994)
↑  "North Korea". Reporters Without Borders. 2017. נבדק ב-2017-04-28.
↑  Lister, Richard (28 באוקטובר 2000). "Life in Pyongyang". BBC News. {{cite news}}:  (עזרה)
↑  Chong (1995), p. 228.
↑  Freedom House Map of Press Freedom: North Korea, accessed November 30, 2008.
↑  The voice of North Korea. Dec 8, 2009. The World.
↑  Annual Press Freedom Index. Reporters Without Borders.
↑  Liston-Smith, Ian (October 10, 2006). Meagre media for North Korea. BBC News.
↑  Goodkind; West (2001).
↑  Kim (2008), p. 19.
↑  N Korea wages war on long hair. BBC News. January 8, 2005
↑  North Korean media drop Kim Jong Il's glorifying title. AsiaNews / AP. November 18, 2004
↑  Alastair Gale (18 בדצמבר 2011). "Kim Jong Il Has Died". The Wall Street Journal Asia. נבדק ב-19 בדצמבר 2011. {{cite news}}:  (עזרה)
↑  Hunter (1999), p. 22.
↑  Quick (2003), p. 687.
↑  Oh; Hassig (2000), p. xv.
↑  "North Korean media remains silent on US attacks". Yonhap Yonhap. September 12, 2001
↑  U.S. in great panic. Korean Central News Agency. September 12, 2001
↑  יפעת גדות, פיצוץ בעוצמה רבה אירע בצפון קוריאה - חשד לניסוי גרעיני, באתר News1 מחלקה ראשונה, 12 בספטמבר 2004
↑  האסון בצפון קוריאה: הרכבת נשאה חומר נפץ, באתר ynet, 22 באפריל 2004
↑  Mysteries surround N Korea blast. Taipei Times. April 30, 2004
↑  Bloomfield, Steve (April 25, 2004). How news broke in Pyongyang - silently. The Independent.
↑  North Korean media silent on economic reforms. Asia Africa Intelligence Wire. August 8, 2002.
↑  N Korea missiles could strike South. The Times (South Africa). July 6, 2009.
↑  Hassig et al. (2004).
↑  Hodge (2003).
↑  Pinkston (2003).
↑  North Korean media incite demonstrators in South Korea. Manila Standard. July 28, 1987.
↑  Struggle for Punishment of Lee Myung Bak "Government" Launched in S. Korea. Korean Central News Agency. July 1, 2009.
↑  Campaign for Second Declaration on Situation Launched in S. Korea. Korean Central News Agency. July 5, 2009.
↑  N. Korea scorned S. Korean president 1,700 times this year: official. Yonhap. July 5, 2009
↑  Zhebin (1995).
↑  Kun (1967).
↑  Zagoria (1977).
עיתון המוצג ברכבת התחתית של פיונגיאנג
התקשורת הצפון-קוריאנית מקיימת פולחן אישיות סביב משפחת קים, לרבות קים איל-סונג (מוצג בכרזה)
תושבים צפון-קוריאנים צופים בשידור טלוויזיה בפיונגיאנג
גביע דייוויס 1996

| --- | --- |

 ענף:  טניס 
 ארגון מפעיל:  הפדרציה הבין-לאומית לטניס 
 תקופת התחרות:  9 בפברואר 1996 – 1 בדצמבר 1996 (297 ימים)
 מספר תחרות:  85 
 מספר מתמודדים:  124
 מדינה מארחת:  אצטדיון הקרח של מאלמה, שוודיה (משחק הגמר)
 זוכה:  צרפת צרפת (8)
 
 → 1995 1997 ← 
 
גביע דייוויס 1996 הייתה התחרות ה-85 במניין מאז ייסוד התחרות.
לתחרות נרשמו 124 נבחרות. התחרות נערכה בחסות חברת אלקטרוניקה יפנית NEC.
מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-2 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.
מחזיקת הגביע נבחרת ארצות הברית הודחה בסיבוב השני. המשחק על התואר התקיים בין נבחרת שוודיה לבין צרפת במאלמה. הוא הסתיים עם התוצאה 2:3 לטובת צרפת שניצחה בתחרות בפעם ה-8 בסך הכול.
משחקי הבית העליון > משחק הגמר

| שוודיה   שוודיה   2 | שוודיה   שוודיה   2 | אצטדיון הקרח של מאלמה, שוודיה   29 בנובמבר - 1 בדצמבר 1996  משטח קשה באולם | אצטדיון הקרח של מאלמה, שוודיה   29 בנובמבר - 1 בדצמבר 1996  משטח קשה באולם | צרפת   צרפת   3 | צרפת   צרפת   3 | צרפת   צרפת   3 | צרפת   צרפת   3 | צרפת   צרפת   3 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |
| 1 | שוודיה | סטפן אדברג |  | 3 | 4 | 3 |  |  |
| 1 | צרפת | סדריק פיולין |  | 6 | 6 | 6 |  |  |
| 2 | שוודיה | תומאס אנדקוויסט |  | 6 | 6 | 77 |  |  |
| 2 | צרפת | ארנו בואה |  | 4 | 3 | 62 |  |  |
| 3 | שוודיה | יונס ביורקמן/ניקלס קולטי |  | 3 | 6 | 3 | 3 |  |
| 3 | צרפת | גי פורז'ה/גיום רו |  | 6 | 1 | 6 | 6 |  |
| 4 | שוודיה | תומאס אנקוויסט |  | 3 | 68 | 6 | 6 | 9 |
| 4 | צרפת | סדריק פיולין |  | 6 | 710 | 4 | 4 | 7 |
| 5 | שוודיה | ניקלס קולטי |  | 62 | 6 | 6 | 86 | 5 |
| 5 | צרפת | ארנו בואה |  | 77 | 2 | 4 | 77 | 10 |
משחקי הבית העליון > העברות לקראת שנת 1997

בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:
מקסיקו, הולנד, רוסיה, ושווייץ נותרו בבית העליון
אוסטרליה, ברזיל רומניה וספרד עלו לבית העליון
אוסטריה, בלגיה, דנמרק והונגריה ירדו לבתים האזוריים
ישראל בגביע דייוויס

בתחרות שנת 1996, נבחרת ישראל שיחקה בבית אירופה. במשחקה הראשון היא שובצה נגד נבחרת נורווגיה.
| ישראל   ישראל   3 | ישראל   ישראל   3 | המרכז לטניס בישראל - רמת השרון, ישראל   12-9 בפברואר 1996  משטח קשה | המרכז לטניס בישראל - רמת השרון, ישראל   12-9 בפברואר 1996  משטח קשה | נורווגיה   נורווגיה   2 | נורווגיה   נורווגיה   2 | נורווגיה   נורווגיה   2 | נורווגיה   נורווגיה   2 | נורווגיה   נורווגיה   2 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |
| 1 | ישראל | נועם בר |  | 6 | 2 | 2 |  |  |
| 1 | נורווגיה | כריסטיאן רוד |  | 7 | 6 | 6 |  |  |
| 2 | ישראל | אייל רן |  | 6 | 6 | 6 |  |  |
| 2 | נורווגיה | הלגה קול-פראפיורד |  | 1 | 2 | 4 |  |  |
| 3 | ישראל | אייל רן/איל ארליך |  | 3 | 6 | 7 | 6 | 6 |
| 3 | נורווגיה | הלגה קול-פראפיורד/כריסטיאן רוד |  | 6 | 7 | 5 | 3 | 4 |
| 4 | ישראל | אייל רן |  | 5 | 7 | 7 | 3 | 1 |
| 4 | נורווגיה | כריסטיאן רוד |  | 7 | 6 | 6 | 6 | 6 |
| 5 | ישראל | איל ארליך |  | 6 | 1 | 6 | 7 |  |
| 5 | נורווגיה | הלגה קול-פראפיורד |  | 4 | 6 | 4 | 6 |  |
בעקבות הניצחון ישראל עלתה למשחק מול נבחרת ספרד על הזכות לעלות לבית העליון. במשחק זה נבחרת ישראל הפסידה ונותרה בבית אירופה גם לשנת 1997.
| ישראל   ישראל   1 | ישראל   ישראל   1 | המרכז לטניס בישראל - רמת השרון, ישראל   7-5 באפריל 1996  משטח קשה | המרכז לטניס בישראל - רמת השרון, ישראל   7-5 באפריל 1996  משטח קשה | ספרד   ספרד   4 | ספרד   ספרד   4 | ספרד   ספרד   4 | ספרד   ספרד   4 | ספרד   ספרד   4 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |
| 1 | ישראל | אייל רן |  | 6 | 3 | 4 | 0 |  |
| 1 | ספרד | קרלוס קוסטה |  | 3 | 6 | 6 | 2 |  |
| 2 | ישראל | אייל ארליך |  | 2 | 6 | 2 | 2 |  |
| 2 | ספרד | אלברט קוסטה |  | 6 | 3 | 6 | 6 |  |
| 3 | ישראל | נועם בר/אייל ארליך |  | 7 | 4 | 4 | 7 | 6 |
| 3 | ספרד | אלכס קורג'ה/אמיליו סנצ'ס |  | 5 | 6 | 6 | 6 | 3 |
| 4 | ישראל | נועם בר |  | 4 | 4 | 2 |  |  |
| 4 | ספרד | אלברט קוסטה |  | 6 | 6 | 6 |  |  |
| 5 | ישראל | אייל ארליך |  | 6 | 1 |  |  |  |
| 5 | ספרד | קרלוס קוסטה |  | 7 | 6 |  |  |  |
פנטזיה רומנטית

איור גנרי של תכנים בסוגת הפנטזיה הרומנטית אשר נוצר באמצעות תוכנת אומנות בינה מלאכותית
איור גנרי של תכנים בסוגת הפנטזיה הרומנטית אשר נוצר באמצעות תוכנת אומנות בינה מלאכותית
פנטזיה רומנטית, "שירת הנסיכה האפלה" (La Canción de la Princesa Oscura)
פנטזיה רומנטית (מכונה גם: רומָנטַזי; באנגלית: Romantic fantasy או Romantasy) היא תת-סוגה של ספרות הפנטזיה אשר משלבת אלמנטים של רומנטיקה ופנטזיה, תוך התמקדות בפיתוח של מערכות יחסים רומנטיות. סיפורי פנטזיה רומנטית לעיתים רבות משלבים מערכות יחסים רומנטיות, סיפורי הרפתקאות וקוסמות. סיפורי הפנטזיה הרומנטית שואבים לעיתים רבות השראה רבה מסוגת הרומן האבירי (אנ') כאשר במקרים הללו מושם בהם דגש על ערכים כמו נאמנות, כבוד ואהבה אידיאליסטית.
בין פנטזיה רומנטית לבין רומנטיקה פנטסטית

פנטזיה רומנטית פורסמה הן במסגרת סוגת הפנטזיה והן בסוגת הרומנטיקה. בעקבות ההצלחה הכלכלית של סופרות כמו שרה ג'יי מאס ורבקה יארוס (אנ') במהלך העשור הראשון של המאה ה-21 הקימו הוצאות לאור חטיבות ייעודיות שהתמקדו בכתיבת ספרים בתת-הסוגה הזו. חלק מההוצאות לאור מבחינות בין "פנטזיה רומנטית" בה הדגש הוא על האלמנטים הפנטסטיים, לבין "רומנטיקה פנטסטית" בה הדגש הוא על האלמנטים הרומנטיים.
עם זאת, יש הטוענים כי "הגבול בין שתי תתי הסוגות הללו הולך ומיטשטש או כמעט חדל מלהתקיים, או אם הוא עדיין קיים, הוא נע קדימה ואחורה באופן קבוע".
ההיסטוריון של המשחקים סטו הורוואת' ציין כי "הגיבורים והגיבורות של הפנטזיה הרומנטית, שואפים לחיבור חברתי ולעושר רגשי. במקום לפעול לבדם, הם מוצאים שייכות בקהילה ומטרה אשר גדולה מעצמם. קסם ויכולות נפשיות מתוארים לעיתים רבות ככישרונות מולדים; בעלי חיים אינטליגנטיים משוחחים; והחברות המתוארות הן שוויוניות".
הפנטזיה הרומנטית שואבת השראה מסוגת הפנטזיה ומשלבת אלמנטים רומנטיים חזקים. מסוגת הפנטזיה, הפנטזיה הרומנטית לוקחת עולמות דמיוניים, קסמים ודמויות עם יכולות על-טבעיות. בנוסף לכך היא כוללת גם מערכות יחסים מורכבות בין דמויות, קונפליקטים רגשיים וחיפוש אחר אהבה. בנוסף, הסוגה מושפעת גם מהרומן האבירי של ימי הביניים בו הושם דגש על ערכים כמו נאמנות, כבוד ואהבה אידיאליסטית.
בין פנטזיה רומנטית לבין רומנטיקה פנטסטית > מאפיינים בולטים

מערכות יחסים מורכבות – הסוגה שמה דגש רב יותר על הדינמיקות בין הדמויות, כולל אהבות בלתי אפשריות או קונפליקטים רגשיים עמוקים.
רקע חברתי-פוליטי – סיפורי פנטזיה רומנטית מתמקדים לעיתים רבות בסכסוכים חברתיים או פוליטיים שמשפיעים על היחסים הרומנטיים.
שילוב של קוסמות ואהבה – סיפורי פנטזיה רומנטית משלבים לעיתים רבות גם אלמנטים פנטסטיים כמו קוסמות או יצורים על-טבעיים, יחד עם סיפורים שמתמקדים ברומנטיקה.
טרנד הפנטזיה הרומנטית בשנים 2023–2024

בשנים 2023 ו-2024 הפכו הרומנים בסוגת הפנטזיה הרומנטית לטרנד בולט במדיה וברשתות החברתיות. מכירות הספרים זכו לדחיפה משמעותית בזכות קידומם במדיה החברתית, בעיקר בפלטפורמת טיקטוק ובפרט בקהילת BookTok (אנ').
לפי שבועון החדשות האקונומיסט, לסוגה יש משיכה ייחודית בקרב אנשים שגדלו על קריאת ספרי פנטזיה לנוער, כמו סדרת ספרי הארי פוטר, אבל כמבוגרים הם מחפשים ספרים המשלבים נושאים דומים אך מותאמים לקהל מבוגר, כמו מין ורומנטיקה.
בין הסופרים המובילים בסוגה נמנים שרה ג'יי מאס ורבקה יארוס. ספריהן – "הכנף הרביעית" (Fourth Wing) ו"שלהבת הברזל" (Iron Flame) – הם מהספרים הנמכרים ביותר בסוגה. נכון לשנת 2024 הספרים הללו נמצאים בתהליכי עיבוד לפורמט טלוויזיוני.
רוב הכתיבה בסוגת הפנטזיה הרומנטית נעשית על ידי נשים סופרות, וכמו גם רוב קהל הקוראים של הספרים הללו הן נשים. מאפיינים בולטים נוספים בסוגה הם התמקדות בייצוג של מיעוטים והעלאת סוגיות חברתיות מגוונות.
חשיבות הסוגה

סוגת הפנטזיה הרומנטית זוכה לפופולריות רבה במיוחד בקרב קהלים צעירים (YA – Young Adult) ומבוגרים, בין היתר בזכות היכולת של הסוגה לשלב בין "בריחה ואסקפיזם" לעולמות קסומים לבין העיסוק בנושאים רגשיים ומערכות יחסים הקרובים לחיי היום-יום. הסוגה מרחיבה את גבולות ספרות הפנטזיה המסורתית, ומציעה לא רק הרפתקאות וקרבות, אלא גם סיפורים מגוונים המתמקדים באהבה ובקשרים אנושיים.
הצלחתם של סופרים בולטים בתחום הפנטזיה הרומנטית הביאה את תת-הסוגה לקדמת הבמה הספרותית, והשפיעה על פיתוח יצירות חדשניות המשלבות באופן ייחודי סיפורי פנטזיה ורומנטיקה.
דוגמאות בולטות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בין הדוגמאות הבולטות ביותר למדיות בתת-הסוגה ניתן לכלול את:
דוגמאות בולטות > ספרות

סדרת ספרי "דמדומים" מאת סטפני מאייר - מתמקדת בסיפור האהבה בין הנערה האנושית בלה סוואן לערפד אדוארד קאלן.
סדרת ספרי "הכנף הרביעית" (אנ') מאת רבקה יארוס -
"הנסיכה הקסומה" מאת ויליאם גולדמן (1973) - מתרחש בעולם קסום ומתמקד בסיפור האהבה בין הנסיכה באטרקאפ לווסטלי.
סדרת ספרי "חצר של ורדים וקוצים" (אנ') מאת שרה ג'יי מאס -
"אבק כוכבים" מאת ניל גיימן (1999) - מתמקדת בהרפתקאותיו של גבר צעיר שהולך לממלכה קסומה במטרה להביא כוכב שנפל עבור אהובתו.
סדרת ספרי "בני האלמוות"(אנ') מאת תמורה פירס -
סדרת ספרי "היבשת האבודה"(אנ') מאת קתרין אסארו -
סדרת ספרי "סיפורי חמש מאות הממלכות"(אנ') מאת מרצדס לאקי -
דוגמאות בולטות > סרטי קולנוע

"היפה והחיה" (1991) - העיבוד הקולנועי המונפש של דיסני למעשיה המפורסמת בעלת אותו השם.
"בת הים הקטנה" (1989) - העיבוד הקולנועי המונפש של דיסני למעשייה המפורסמת בעלת אותו השם מאת הנס כריסטיאן אנדרסן.
"הנסיכה הקסומה" (1987) - העיבוד הקולנועי לספרו של ויליאם גולדמן בעל אותו השם.
סדרת סרטי "דמדומים"(אנ') (2008–2012) - העיבודים הקולנועיים לספריה של סטפני מאייר אשר מתמקדים בסיפור אהבה בין נערה אנושית לערפד.
"צורת המים" (2017) - מתמקד בסיפור אהבה בין אישה אילמת ליצור מימי מסתורי.
"המספריים של אדוארד" (1990) - מתמקד בסיפור האהבה בין אדוארד התמהוני, אשר לו יש מספריים ענקיים במקום ידיים וגר בטירה נטושה, לנערה קים אשר גרה בפרבר אמריקאי.
"רוח רפאים" (1990) - מתמקד בבנקאי שנרצח ואשר מנסה כרוח רפאים להציל את חברתו מולי ג'נסן מהאדם שרצח אותו בסיוע מדיום.
"אגדה" (1985) - מתרחש בעולם קסום בו הנסיכה הצעירה לילי וגיבור בשם ג'ק חייבים לסכל את מזימתו של אדון האופל להשתלט על העולם ולגרום לחשכה נצחית.
"סינדרלה" (1950) - העיבוד הקולנועי המונפש של דיסני למעשיה המפורסמת בעלת אותו השם.
דוגמאות בולטות > טלוויזיה

באפי ציידת הערפדים (1997–2003) - סדרת פולחן פופולרית המתמקדת בנערה מתבגרת שנבחרה להילחם בערפדים ויצורים אפלים אחרים, וכמו גם מתמקדת במערכת היחסים שלה עם הערפד אנג'ל.
דם אמיתי (2008–2014) - עיבוד טלוויזיוני לסדרת הספרים "מסתרי הערפדים הדרומיים" מאת שרלין האריס אשר מתרחשת בעולם בו ערפדים חיים בגלוי לצד בני אדם ומתמקדת בסיפור האהבה בין מלצרית בת אנוש בעלת יכולות טלפתיות לערפד מסתורי.
היפה והחיה בניו יורק (1987–1990) - גרסה מחודשת ומודרנית למעשייה העממית הקלאסית היפה והחיה שעלילתה מתרחשת בניו יורק בסוף שנות השמונים ומתמקדת בסיפור האהבה בין וינסנט, אדם מסתורי דמוי אריה אשר חי בסתר במנהרות מתחת לעיר, לבין עורכת הדין המצליחה קתרין.
ראו גם

רומן רומנטי
התנועה הרומנטית
פנטזיה אפית
אומנות בינה מלאכותית
הערות שוליים

↑  דוד זבולוני, החלטה מפתיעה: מילת השנה של אוקספורד נבחרה בהשראת הטיקטוק, באתר www.makorrishon.co.il
↑  IS 590: A Few Thoughts on the Fantasy Genre, archive.md, ‏2009-03-02
↑  Robinson, William C. (באוקטובר 2004). "A Few Thoughts on the Fantasy Genre". University of Tennessee, Knoxville. אורכב מהמקור ב-2009-03-02. נבדק ב-22 בדצמבר 2013. {{cite web}}:  (עזרה)תחזוקה - ציטוט: bot: original URL status unknown (link)
↑  D'Ammassa, Don. "Fantasy Reviews". נבדק ב-2024-10-28.
↑  Shannon A. Thompson, What’s the Difference Between Romantasy and Romantic Fantasy?, Shannon A. Thompson, ‏2024-02-19 (באנגלית)
↑  Horvath, Stu (2023). Monsters, Aliens, and Holes in the Ground. Cambridge, Massachusetts: MIT Press. p. 293. ISBN 9780262048224.
↑  Hannah Bauman, Romantic Fantasy vs. Fantasy Romance in Fiction Writing, Between the Lines Editorial, ‏2023-05-24 (באנגלית אמריקאית)
1 2  Creamer, Ella (2024-02-02). "A genre of swords and soulmates: the rise and rise of 'romantasy' novels". The Guardian (באנגלית בריטית). ISSN 0261-3077. נבדק ב-2024-02-16.
1 2  "Romantasy brings dragons and eroticism together. At last". The Economist. 26 באפריל 2024. אורכב מ-המקור ב-1 ביולי 2024. {{cite news}}:  (עזרה)
↑  Open Book. 15 בפברואר 2024. {{cite AV media}}:  (עזרה)
↑  You searched for Romantic Fantasy Growth, BOOK RIOT (באנגלית אמריקאית)
↑  "Notes from RWA National Conference Panel - 16 July 2009". אורכב מ-המקור ב-20 בדצמבר 2016. נבדק ב-19 בדצמבר 2016. {{cite web}}:  (עזרה)
↑  "Auburn Hills Public Library - Booklist". אורכב מ-המקור ב-2009-02-23. נבדק ב-2009-01-19.